钦定古今图书集成/明伦汇编/闺媛典/第194卷 > 史静隐妻周氏
## 钦定古今图书集成/明伦汇编/闺媛典/第194卷 > 史静隐妻周氏

按《饶州府志》：“周氏，茂州判官周彦英女，史静隐妻。隐
病不起，遗孤甫晬，家贫甚，咸谋嫁之。氏锢门绝食，偶
邻妇马氏，遣婢持薪米易绣，强之食，始得复生子。稍
长，随舅贾河南，氏衣食一资，十指日不再炊，夜无复
衾，苦饥寒十有六年。其子飘零行丐而归，躬渔樵以
养母，母子拮据以葬亡者。后三世孙以廉吏显于时。”